Рей Бредбъри
Рей Бредбъри () е роден в Уокиган, щат Илинойс.

Той не получава висше образование и след 1943 г. започва да се занимава с професионална писателска работа. Неговото първо произведение – разказът „Pendulum“ е публикуван през 1941 г. в съавторство с Хенри Хъс. Първият му сборник с разкази излиза през 1947 г., но истинска популярност авторът постига при излизането на сборника „Марсиански хроники“ (1950). Тази известност продължава и със следващите му книги.

За себе си казва:

Рей Бредбъри е носител на наградите „О'Хенри“, награда „Бенджамин Франклин“, награда на Американската академия, премията „Гандалф“. Той е удостоен с титлата „гранд-мастер“ през 1988 г.

Биография 
Рей Дъглас Бредбъри (понякога погрешно се счита, че името му е Реймънд) е роден в Уокигън, Илинойс. Майка му е шведска имигрантка. Баща му е работел като кабелен работник за електроснабдяването и телефонните компании. Дядо му и прадядо му по бащина линия са били издатели на вестници. Още от малък той чете и пише, и прекарва много време в библиотеката „Карнеги“ в Уокигън. Произведенията му „Вино от глухарчета“ и „Чувствувам, че идва нещо зло“ описват Уокигън под името „Зеления град“, и са полуавтобиографични. Семейство Бредбъри са живели в Тъксън, Аризона през 1926 – 1927 и 1932 – 1933 г., и в крайна сметка се установили в Лос Анджелис пред 1934 г., когато Рей е бил на тринадесет години.

Бредбъри завършва Лосанджелиската гимназия през 1938 г., но решава да не постъпи в колеж. Вместо това започва да продава вестници на ъгъла на Сют Нортън Авеню и Олимпик Булевард. Продължава да се самообразова в местната библиотека и, повлиян от научно-фантастични герои като Флаш Гордън и Бък Роджърс, започва да публикува научно-фантастични разкази във фензини през 1938 г. За пръв път му плащат за разказ в списанието „Супер Сайънс Сториз“ (Super Science Stories) през 1941 г. Към края на 1942 г. той започва да се занимава само с писане. Първата му книга, сборникът разкази „Мрачният карнавал“, е публикувана от Акръм Хаус през 1947 г. Оженва се за Маргерита Маклайър (1922 – 2003) през 1947 г. Имат четири дъщери.

Рей Бредбъри умира на 91-годишна възраст на 5 юни 2012 г.

Стил и особености 

При Бредбъри често се наблюдава размиване между категориите, и категоризирането на някои негови произведения понякога е субективно. Например, той често пише няколко разказа за определен набор герои или тема, прави дребни редакции или добавя още материал, и нарича резултатите роман. Често бива описван като автор на научна фантастика, но той самият не се причислява към никоя литературна категория.

Освен литературните си творби, Бредбъри е написал и много есета на тема изкуства и култура, привличайки вниманието на критиците в тези области. Бил е консултант на американския павилион в Нюйоркския световен панаир през 1964 г., и на изложбата, показана в геосферата „Космически кораб Земя“ в парка EPCOT, намиращ се в Уолт Дисни Уърлд.

Награди 
 За приноса си към филмовата индустрия Бредбъри получава звезда на Холивудската пътека на славата, на булевард Холивуд 6644.
 Астероид 9766 е кръстен на негово име – „Бредбъри“
 Лунният кратер „Кратер на глухарчето“ („Dandelion Crater“) е кръстен на неговата повест „Вино от глухарчета“.
 На 17 ноември 2004 г. Бредбъри получава Националния медал за изкуства, връчван от американския президент.
 Носител е на наградата Световна награда за фентъзи за цялостно творчество през 1977 г.
 Носител е на наградата „Брам Стокър“ за цялостно творчество
 Носител е на наградата Мемориална награда „Гранд Мастър“ за цялостно творчество през 1988 г.
 Носител е на наградата Мемориална награда „Гандалф“ – „Гранд Мастър“ за 1980 г.
 Носител е на наградата „SF Hall of Fame Living Inductee“.
 Носител е на наградата „First Random Award“.
 Носител е на наградата „Еми“ за работата си по телевизионната продукция „Дървото на вси светии“.
 Два филма, по които е работил – „Икар Монголфие Райт“ и „Моби Дик“ – са номинирани за награда „Оскар“, но самият автор не е номиниран. (Понякога погрешно се твърди, че той има номинации за награда „Оскар“.)

Любопитни факти 

 Въпреки всичките си романи за космически кораби, междузвездни пътешествия и пр., Бредбъри никога през живота си не е карал дори кола. Той го отдава на тежък инцидент с кола, докато е бил младеж.
 За пръв път Бредбъри лети със самолет на 62-годишна възраст – с „Конкорд“ до Париж, където е работил за „Дисни“ по френския Дисниленд. На 48-годишна възраст се е качвал на рекламния дирижабъл на „Гудиър“
 Появявал се е в телевизионното шоу „Залагаш живота си“ („You Bet Your Life“).
 През 2004 г. той е здравата ядосан от решението на режисьора Майкъл Мур да нарече своя документален филм за администрацията на американския президент Джордж У. Буш с името „9/11 по Фаренхайт“, явна алюзия с името на романа „451 градуса по Фаренхайт“. Бредбъри нарича Мур „ужасен човек“, но подчертава, че протестът му не е политически мотивиран. Заявява, че не желае никаква част от прихода на филма, и че не смята, че заслужава тези пари. Оказал е натиск върху Мур да смени името на филма, но безуспешно. Мур му се обажда две седмици преди пускането на филма на екран, за да му се извини, и казва, че маркетинговата кампания на филма е открита преди много време, и че вече е късно за смяна на името.

Произведения

Романи 
 Марсиански хроники (1950) (спори се дали е роман, или сборник разкази)
 451 градуса по Фаренхайт (1953)
 Вино от глухарчета (1957) – повест
 Чувствувам, че идва нещо зло (или: Нещо зло се задава) (1963)
 Дървото на вси светии (1972)
 Смъртта е занимание самотно (1985)
 Гробище за лунатици (1990)
 Зелени сенки, Бял кит (1992)
 От прахта родени (2001)
 Нека всички убием Констанс (2003)
 То дойде от далечния космос (2003)
 Сбогом, Лято (2006)

Сборници 
 Мрачният карнавал (1947)
 Илюстрираният човек (1951)
 Златните ябълки на слънцето (1953)
 Страната на Октомври (1955)
 Лекарство за меланхолия (1959)
 „Р“ като „Ракета“ (1962)
 Машинариите на радостта (1964)
 Чиста проба Бредбъри (1965)
 „К“ като „Космос“ (1966)
 Възпявам електрическото тяло (1969)
 Късно след полунощ (1976)
 Историите на Рей Бредбъри (1980)
 Спомен за убийство (1984)
 Конвекторът на Тойнби (1988)
 По-бързо от погледа (1996)
 Сляпо каране (1998)
 Още един на пътя (2002)
 Разкази на Бредбъри: 100 от най-известните му истории (2003)
 Котешката пижама (2004)
 „И гръмна гръм“ и други разкази (2005)

Освен тези сборници, много от разказите му са публикувани в антологии. Отделно от това, над 50 разказа на Бредбъри никога не са били публикувани в сборник – само в периодични издания.

Филмови и телевизионни сценарии 
 То дойде от далечния космос (1953) (оригиналното произведение)
 Моби Дик (1956)
 Джейн Уимън представя театър „Файърсайд“:
 Номерът с куршума | Маркираният куршум
 Алфред Хичкок представя
 Да напазаруваш смърт (1956)
 Рецепта за обичане (1958)
 Специална доставка (1959)
 Вярата на Аарон Менифи (по разказа на Стенли Илин) (1962)
 Стив Каньон
 Подаръкът (1959)
 Отстранителите на проблеми:
 Тунелът към вчера (1959)
 Кралят на кралете (1961) (дикторски текст)
 Зоната на здрача:
 Възпявам електрическото тяло (1962)
 Премиерата на Алкоа:
 Затворът (1962)
 Икар Монголфие Райт (1962)
 Часът на Алфред Хичкок:
 Трудът на живота на Хуан Диас (1964)
 Лятото на Пикасо (1969)
 Магазинчето с уникатите
 Грунът (1971)
 Гномове (1979)
 Електрическата баба (1982)
 Чувствувам, че идва нещо зло (1983)
 Издирването (1983)
 Театърът на Рей Бредбъри (1985 – 1992)
 Сумрачна зона:
 Елеваторът (1986)
 Малкият Немо: Приключения в Слъмбърленд (1992)
 Дървото на вси светии (1993)
 Чудотворният сладоледен костюм (1998)

Този списък не включва адаптации на публикувани произведения на Рей Бредбъри, правени от други автори.

Радиопиеси 
 Уъркшоп за световна сигурност:
 Ливадата (1947)
 Съспенс:
 Рябушинска (1947) (оригиналното произведение)
 Лятна нощ (1948) (оригиналното произведение)
 Пищящата жена (1948) (оригиналното произведение)
 Левиатан'99 (1968)

Поезия 
 Когато в дворчето цъфнаха последните слонове (1975)
 Където в град механичен роботи-хора и роботи-мишки тичаха в кръг (1977)
 Компютърът с призраците и папата-андроид (1981)
 Те не са виждали звездите: Събраните стихотворения на Рей Бредбъри (2002)

Пиеси 
 Ливадата (1948)
 Химновите спринтьори и други антики (1963)
 Денят, когато заваля завинаги (1966)
 Пешеходецът (1966)
 Чудотворният сладоледен костюм и други пиеси (1972)
 Колона от огън и други пиеси (1975)
 451 градуса по Фаренхайт (1986)
 Марсианските хроники (1986)
 Вино от глухарчета (1988)
 Падане нагоре (1988)
 Бредбъри на сцената: Христоматия на пиесите му (1988)

Произведения за деца 
 Включете нощта (1955)
 С котка за успокоител (1997)
 Кучетата мислят, че всеки ден е Коледа (1997)

Приказки 
 Ахмед и машините на забравата (1998)

Публицистика 
 Зен в изкуството на писането (1990)
 Вчерутре: Очевидни отговори на невъзможни бъдеща (1991)
 Разговори с Рей Бредбъри (2004)
 Бредбъри говори: Твърде скоро от пещерата, твърде далече от звездите (2005)

Бележки

Външни препратки 

 Официален сайт 
  
 Пълна библиография в Internet Speculative Fiction Database 
 Богата библиография в ExhaustiveFiction.com 
 Ray Bradbury, The Art of Fiction No. 203, Interviewed by Sam Weller, The Paris Review, Spring 2010, No. 192 
  
 
 Видеозаписи с Рей Бредбъри на тема Интернет, цензурата и на други теми  
 Биография и картини  
 Великият Рей Бредбъри почина (обзорен материал за живота му в BNews.bg, 6 юни 2012 г.

Американски автори на разкази
Американски романисти
Американски сценаристи
Американски драматурзи
Американски писатели на хоръри
Американски писатели фантасти
Носители на награда „Пулицър“
Носители на награда Еми
Носители на награда „Хюго“
Носители на награда „Сатурн“
Почетни доктори в САЩ
Родени в Илинойс
Починали в Лос Анджелис